
Smučarska zveza Slovenije – združenje smučarskih panog
Podutiška 146
1000 Ljubljana
Ljubljana 17.6.2024

ZAPISNIK
6. seje zbora klubov panoge za deskanje na snegu – Smučarske zveze Slovenije – Združenje smučarskih panog,
Dne 17.6.2024 v prostorih Smučarske zveze Slovenije, Podutiška cesta 146, 1000 Ljubljana

Pričetek seje: 17.6.2024 ob 16:06 uri.
Zaključek seje: 17.6.2024 ob 18:05 uri.
Prisotni klubi, društva in predstavniki: SBK Viharnik (G. Marguč Marguč),  DUDS (Jure Gmajnar), SBC Bled (Nataša Ajdič), Jože Torkar (KD Zakon), Miha Loboda (Furam), Žiga Škufca (Mungo), Polona Zupan, Mitja Kodrič, Timotej Valcl
Seja se po prejetih pooblastilih za glasove klubov prične.
Začetek seje: 16:06
Predsednik panoge pozdravi prisotne člane deskarskih klubov in društev. Ob 16:06 odpre sejo zbora in ugotovi, da so prisotni člani, ki imajo 18 volilnih glasov od 32. 6. zbor klubov panoge deskanje na snegu je po 7. členu poslovnika panoge deskanje na snegu sklepčen.
Predsednik panoge omeni problematiko velikega števila klubov na glasovnici, ki niso aktivni in problematiko le tega, ki se bo obravnavala na skupščini 18.6.2024.
Ob 16.11 se pridruži še Žiga Škufca, predstavnik kluba Mungo, skupaj 21 glasov.
Ob 16.54 se pridruži Roman Vidovič in omeni, da si želi več medsebojnega sodelovanja med panogama prostega sloga in deskanja na snegu. Tudi na področju državnega tekmovanja.
Ob 17.44 se Jure Gmajnar poslovi
Ob 18.00 se Metod Marguč poslovi
1. Sklepčnost in potrditev organov
Predlog organov seje:

Zapisnikar: Timotej Peter Valcl
Overovatelj: Taja Korpar
Sklep 1: Potrdi sklepčnost in organe seje.
ZA:  18 glasov, PROTI: 0 glasov, VZDRŽANI: 0 glasov
Sklep: Sklep je soglasno sprejet.

2. Potrditev dnevnega reda:

PREDLOG DNEVNEGA REDA:
1. Potrditev zapisnika 5. redne seje Zbora klubov panoge deskanje na snegu z dne 28.11.2023
2. Potrditev podpredsednice odbora panoge – Polona Zupan
3. Potrditev člana odbora panoge – Miha Loboda
4. Trenerska sestava PAR in PS za sezono 2024/2025
5. Sestava reprezentanc
6. Vsebinsko in finančno poročilo za sezono 2023/2024
7. Vsebinski in finančni plan za sezono 2024/2025
8. Razno
Sklep 1: Potrdi se dnevni red.
ZA: 18 glasov, PROTI: 0 glasov, VZDRŽANI: 0 glasov
Dnevni red je soglasno sprejet.
3. Potrditev zapisnika 5. redne seje Zbora klubov panoge deskanje na snegu z dne 28.11.2023
Sklep 2: Potrdi se zapisnik 5. redne seje Zbora klubov panoge deskanja na snegu.
ZA: 21 glasov, PROTI: 0  glasov, VZDRŽANI:  0 glasov
Sklep: Sklep je soglasno sprejet.

4. Pregled in potrditev glasovnice za 6. redno sejo zbora klubov panoge deskanja na snegu

ZA:  21 glasov, PROTI: 0  glasov, VZDRŽANI: 0 glasov
Glasovnica: Glasovnica je soglasno sprejeta.

5. Pregled in potrditev vsebinskega in finančnega poročila za sezono 2023/2024
Timotej začne s predstavitvijo finančnega dela poročila. G. Marguč omeni, da so realni prihodki oz. sredstva panoge znašali približno 570.000€ in ne 496.000€.
V pogovoru  g. Marguč omeni, da finančne zadeve SZS v preteklosti niso odražale dejanskega stanja.
Mitja Kodrič pojasni, da je prejšnji vodja panoge zamujal z vpisovanjem računov za več tisoč evrov za več mesecev, kar se odraža tudi v finančnem stanju panoge. 
g. Gmajnar omeni, da glede na to, da ima panoga smučanja velik finančni minus, da je možno, da SZS obeša stroške na druge panoge.
g. Marguč poudari, da mora odbor panoge od SZS zahtevati točno finančno stanje in točne odlive panoge glede na tolikšno porabo.
Poleg revidiranega programa g. Marguč omeni, da so bile rezerve tudi na ostalih delih panoge.
Predsednik poudari, problematike pogodbe PS ekipe z Nemci.
Sklep 3: Potrdi se vsebinsko in finančno poročilo za sezono 2023/2024
ZA: 0 glasov, PROTI: 21 glasov, VZDRŽANI: 0 glasov
Sklep: Sklep ni sprejet.

6. Pregled in potrditev vsebinskega in finančnega plana za sezono 2024/2025

g. Marguč poudarja, da je dodatno še 50.000€ rezerve, 87.000€ revidiranega plana in ostala sredstva, ki skupaj tvorijo med 100.000€ in 150.000€. Hkrati predlaga, da dokler ni odraženo realno finančno stanje se finančnega plana naj nebi potrjevalo. Predlaga, da se pregledajo vse fakture celotne sezone. Omeni tudi, da bi mogla panoga deskanja na snegu dostop do sredstev športne loterije, ki naj bi bila pod lastništvom SZS.

Sklep 4: Potrdi se vsebinski in finančni plan za sezono 2024/2025
ZA: 0 glasov, PROTI: 21 glasov, VZDRŽANI: 0 glasov
Sklep: Sklep soglasno ni sprejet .

7. Sestava trenerjev za prosti slog in paralelne discipline

g. Marguč omeni, da ni smotrno imeti treh ljudi v stalni sestavi ekipe za paralelne discipline. Omeni tudi, da se mu ne zdi smotrno, da športniki delujejo samostojno in ne kot ekipa, sploh v času, ko je reprezentanca dobila konkretnega trenerja.

Sklep 5: Potrdi se trenerska sestava PAR in PS za sezono 2024/2025
ZA: 20 glasov, PROTI: 0  glasov, VZDRŽANI: 0 glasov
Sklep: Sklep je soglasno sprejet.

8. Sestava reprezentanc za prosti slog in paralelne discipline

Sklep 6: Potrdi se sestava reprezentanc  za PAR in PS  discipline za sezono 2024/2025
ZA: 20 glasov, PROTI: 0 glasov, VZDRŽANI: 0 glasov
Sklep: Sklep je soglasno sprejet.

9. Potrditev podpredsednice panoge – Polona Zupan

Sklep 7: Potrdi se imenovanje podpredsednice odbora panoge – Polona Zupan
ZA: 21 glasov, PROTI: 0 glasov, VZDRŽANI: 0 glasov
Sklep: Sklep je soglasno sprejet.




10. Član odbora panoge za razvoj in mladinska tekmovanja – Miha Loboda

Predsednik panoge predstavi Miho Lobodo, omeni, da aktivno deluje na področju mladih in da se ga zato predlaga. 

Glede na to, da bodo štirje v odboru, G. Marguč predlaga, da ima predsednik panoge dva glasova. Predsednik panoge razloži, da je dodaten član namenjen temu, da se zadeve olajšajo in bolj tekoče tečejo.

Sklep 8: Potrdi se člana odbora panoge – Miha Loboda
ZA: 21 glasov, PROTI: 0 glasov, VZDRŽANI: 0 glasov
Sklep: Sklep je soglasno sprejet.


11. Razno

Predsednik panoge omeni, da je največji problem panoge danes, podmladek ekip. Pri čemer omeni tudi smernice s strani SZS, ki so, da naj bi se delalo na mladinskih ekipah.

G. Marguč poudari, da je edina perspektiva deskanja na snegu disciplina alpin, ker se lahko naredi napredek, ni pa zanimanja. Na strani PS discipline, pa je interes vendar ni infrastrukture, ki bi omogočala napredek.

Mitja Kodrič predstavi, situacijo v prejšnji sezoni, pri čemer vpraša za pomoč g. Marguča, če pozna ljudi, ki bi lahko sestavili in vodili mladinsko ekipo, pri čemer omeni ljudi, ki bi lahko to izvajali.

Polona Zupan omeni, da je eden izmed problemov ta, da so otroci, ki bi lahko trenirali razpršeni po celi Sloveniji.

G. Marguč omeni, da klubi najverjetneje ne bodo naredili nič na tem področju in da bo zaradi rekreativnih dejavnosti, ki jih izvajajo klubi, težko dobiti tekmovalce in ne zgolj rekreativcev.

Predstavi, da bi morala obstajati dva regijska centra na štajerskem in gorenjskem, kjer bi odgovorna oseba skrbela za to, da bi med ekipami nabrala športnike, ki bi lahko trenirali skupaj.

G. Gmajnar predlaga, da je obvezno, da mladi do 15-16 leta štartajo tudi tekme boardcrossa.
G. Kodrič pojasni, da tukaj problem predstavlja dejstvo, da je njegovo mnenje, da tekmovalci v tej starostni kategoriji hodijo na preveč tekem. Saj zraven tekem, ki jih imajo v okvirju reprezentance še hodijo na vsa mogoča tekmovanja 
in nato zmanjka časa za treninge.

Ga. Ajdič omeni, da so športniki manj motivirani zaradi pomanjkanja sredstev s strani panoge ter da na tem področju obstaja strah, da tudi tisti, ki že trenirajo in dosegajo rezultate izgubljajo motivacijo za treniranje.


Ob 18.05 je bil zbor klubov končan.


Overovatelj zapisnika:  Taja Korpar
Zapisnikar: Timotej Valcl


Jože Torkar

